text: HeimDátuverndGranskingGreinirKviksilvurkanningar 14 árKviksilvurkanningar 22 árDálkingarevni í móðurlívið9.floks kanningar (ESPAD)Kostur fruktbæriHeilsan hja langafarafiskimonnumDeildinMore
text: #000000
text: Heilivágsmetabolisma í føroyingum: Samanspælið millum farmakogenetiskar og umhvørvisligar faktorar
text: #000003
text: (Lægemiddelmetabolisme blandt færinger: Samspillet imellem farmakogenetiske og miljømæssige faktorer)
text: #000004
text: Kanningin fer at snúgva seg um førleikan hjá livrini at niðurbróta heilivág. Í livrini er ein bólkur av enzymum, ið kallast Cytochrom P 450, sum millum annað niðurbróta heiluvág. Tað eru 5 enzym í hesum bólki, ætlanin er at kanna. Niðurbrótningarferðin av heilivági er av stórum týdningi fyri rættu dosis av heilivági, sum ein sjúklingur skal hava. Niðurbrótingarferðin er ikki tann sama hjá øllum føroyingum, og munur eru eisini millum ymisk fólkasløg. Teir sjúklingar, sum niðurbróta heilivág seint, kunnu fáa ov nógvan heilivág í blóðið og soleiðis fáa hjáárin. Hjá sjúklingum, sum niðurbróta heilivág skjótt, ber tað til at hugsa sær, at viðgerðin ikki munar, tí nøgdin av heilivágnum ongantíð gerst nóg høg.
text: #000005
text: at kanna hvussu stórar nøgdir føroyingar hava av hesum enzymum, hvussu virkin tey eru, og hvussu ofta vit finna tær kendu ílegurnar (gen) fyri hesi enzym á arvastreinginum
  at kanna um umhvørvisdálking við polykloreraðum biphenylum árvirkar virknið av enzymunum.
text: #000006
text: at kanna hvussu stórar nøgdir føroyingar hava av hesum enzymum, hvussu virkin tey eru, og hvussu ofta vit finna tær kendu ílegurnar (gen) fyri hesi enzym á arvastreinginum
text: #000007
text: at kanna um umhvørvisdálking við polykloreraðum biphenylum árvirkar virknið av enzymunum.
text: #000008
text: Vit ynska at kanna virknið av enzymunum CYP2C19, CYP2D6 og CYP1A2 við at máta, hvussu skjótt 3 ymisk evni verða niðurbrotin. Hetta verður gjørt við at máta metabolittarnar í landinum 4 og 12 tímar eftir inntøku. Eisini vilja vit kanna títtleikan av genotypunum, sum vara av enzymbólkunum CYP2C19, CYP2D6 og CYP2C9. Hesar ílegur eru í dag kendar hjá fleiri fólkasløgum í ymiskum londum. Tað er væl hugsandi, at føroyingar víkja frá tí vanliga mynstrinum í okkara parti av heiminum, tí vit hava ligið avbyrgd so leingi.
text: #000009
text: Um tað vísir seg, at enzymsamansetingin hjá føroyingum brýtur stórliga frá tí, sum er í hinum norðanlondunum, kundi tað hugsast, at hetta fór at hava týdning fyri, hvussu nógvur heilivágur skal útskrivast (doserast) í Føroyum. Úrslitið kann falla til báðar síður, men kan eisini bert vísa tað sama sum hjá grannunum. Tað er av týdningi at merkja sær, at vit her ikki leita eftir sjúkufyribrigdum, men eftir variantum av tí normala.
text: #000010
text: Hitt høvuðsendamálið við kanningini er at vísa á, um ein bólkur av dálkingarevnum, sum kallast polykloreraði bifenylir (PCB), hava ávirkan á enzymini CYP1A2 og CYP3A4, sum eisini hava til uppgávu at niðurbróta heilivág. Føroyingar munnu hava millum heimsins størstu nøgdir av PCB í blóðinum, tí vit eta dálkaða sjófiti (serliga hval og fugl). Hetta ger, at føroyingar eru vælegnaðir til at kanna hetta sambandið. Bæði í djóraroyndum og frá in vitro kanningum vita vit, at fleiri av teimum 209 PCB congenunum kunnu inducera enzymið CYP1A2, men okkum vitandi hevur enn ongin kannað hetta árinið hjá menniskjum.
text: #000012
text: Vit velja 200 kvinnur og 200 menn tilvildarliga úr landsfólkayvirlitinum millum øll tey, sum eru millum 20 og 60 ár, og sum búgva í Streymoy, Eysturoy ella Vágum. Øll, sum nýta heilivág dagliga, kunnu ikki luttaka, tí teirra enzymir eru møguliga serliga ávirkaði av hesum. Fólkini skulu ikki vita seg vera ovurviðkvom fyri heilivági. Kanning skal íalt umfata 300 frískar konur og menn. Hesi fáa øll 3 tablettir eina ferð. Eina tablett, sum inniheldur 200 mg av koffein, tað er tað sama evnið, sum er í kaffi, te og sjokuláta. Onnur tablettin inniheldur 100 mg av sparteinsulfat, og tann triða inniheldur 100 mg mefenytoin . Mett verður, at hesi evni eru heilt vandaleys fyri menniskju. Alt landið verður samlað í 12 tímar, eftir at tablettirnar eru tiknar. Hetta fyri at máta, hvussu stórur partur av tí tikna heilivágnum er niðurbrotin. Millum 3 og 4 tímar eftir at tablettirnar eru tiknar, skal ein stakroynd av landi takast. Onnur stakroyndin verður tikin av samlaðu landmongdini, sum er latin í teir 12 tímarnar. Hesar landroyndir verða frystar, og seinni kanna vit tær fyri teir metabolittarnar, sum siga nakað um niðurbrótingina av evnunum, sum vóru í tablettunum.
text: #000013
text: Ein blóðroynd verður tikin. Íalt 20 ml av blóði úr bláæðr í armi. Helvtin í gløs við EDTA, til tess at nýta til genotypuáseting, og hin helvtin verður sentrifugerað, og serum nýtt til PCB kanning. Genotypukanningin fer fram við kendari tøkni, og tað skal viðmerkjast, at ílegurnar fyri øll hesi enzym longu eru kendar. Vit kanna bert, hvussu ofta hesar ymisku ílegur finnast millum føroyingar. Við hesum er einki peningaligt áhugamál í hesum kanningum. PCB verður kannað gasskromatografiskt á starvstovu, sum hevur prógvað, at hon megnar at gera hesar kanningar.
text: #000014
text: Kanningin er heilt vandaleys og gevur ikki annan ampa enn tann, sum stendst av blóðroyndini. Við kanningi fáa vit vitan um fólk, sum tey ikki vilja hava onnur at vita. Tí verða blóðroyndir og urinroyndir gjørdar navnleysar á Deildini fyri Arbeiðs- og Almannaheilsu, áðrenn tær verða sendar av landinum til kanningar. Hetta fer fram við einum eyðkennisnummari, sum bindur upplýsingar, sum hoyra til ávísan persón, saman við navni og bústaði hansara, soleiðis at tað ber til at senda fólki svar um kanningarúrslit teirra. Eftir at kanningarnar av blóði og landi eru framdar, verður tað, sum eftir er av landi og blóði, fyribeint.
text: #000015